
Confederació General del Treball CGT

Sindicat d´Activitats Diverses del Vallès Oriental

C/ Francesc Macià 51 – 08100 Mollet del Vallès – Telf. fax: 935931545

E-mail: cgt_mollet@hotmail.com web: http://www.cgtbarcelona.org/cgtvallesoriental

Benvolgut senyor,

Responent a la seva invitació a l’acte de celebració de l’Onze de Setembre, ens satisfà la disposició institucional per commemorar els fets històrics.

Per al nostre sindicat, la data és molt rellevant, com vostè ha de saber. D’una banda, es commemora el Centenari de la Clausura del primer Congrés de la CNT a Barcelona (11 de setembre de 1911). I d’altra, ens recorda el company anarquista Emili Guanyavents que va ser poeta, traductor, tipògraf i autor de la lletra  “Els Segadors”.

Com pot veure, tenim motius de celebració. I per a tal esdeveniment, una companya ha escrit un poema, que adjuntem, perquè ho incloguin al programa de l’acte institucional. Pot comptar amb nosaltres per donar lectura pública al poema, dins de l’acte.

Tot esperant poder-nos-hi aplegar amb llibertat, germanor i pluralitat, us saludo ben cordialment.

Secretari General de la CGT del Vallès Oriental

José Martinez Arredondo

Mollet del Vallès, 30 d’Agost de 2011

POEMA  L’ONZE DE SETEMBRE

Molt Honorable Senyor,

us agraïm la vostra invitació,

encuriosits i estranyats

per la bona disposició.

La importància dels fets

que rememorem aquest dia,

és per a tots evident

i, fins i tot, veiem,

també ho són per a vostè.

Molt Honorable Senyor,

creieu que molt ens anima 

que celebreu aquest dia

amb vostres conciutadans

que sens dubte seran

sensibles al vostre afany

de commemorar una data

per a  la Història important.

I volem aprofitar

aquesta oportunitat

per a dir-vos de tot cor,

que les darreres mesures

del vostre govern

són injustes i estèrils.

No es retallant els PIRMIS

ni desfent la Sanitat

ni deixant desemparats

als mes desafavorits

de la nostra Societat,

com generareu confiança

i arreglareu les finances

Potser seria millor

que rebaixéssiu els sous

de tants càrrecs de confiança,

que es tornessin els diners

de les moltes malifetes

de tants amics i amigues,

altrament, pocavergonyes,

que han tingut la cobertura

i sembla ser, la confiança,

sense cap sospita, clar,

dels ingenus dirigents.

I, que recordéssiu millor,

quan ens administreu

que no maneu, sinó que esteu,

en el vostre lloc posat,

per el poble, delegat. 

